གཉིས་ཀ་
ཟུང་དུ་འཇུག་པའི་བསྟན་པའི་སྙིང་པོ་རྟོགས་པ་དོན་བརྒྱུད་ཀྱི་བསྟན་སྲུང་མཆོག་ཏུ་
གྱུར་པ་ཡིན་པའི་དོན་གྱིས་ཆོས་སྐྱོང་གཞན་གང་ལས་ཀྱང་ཆེས་ཆེར་ཁྱད་པར་དུ་
འཕགས་པ། རྟོགས་པ་དོན་བརྒྱུད་ཀྱི་བསྟན་པ་གོང་དུ་བརྗོད་པའི་སྨིན་གྲོལ་གྱི་
ལམ་དེ་ལྟ་བུ་གང་ལ་ལྡན་པ་དང༌། དེ་ཙམ་གྱིས་ཡོན་ཏན་རྒྱུད་ལ་མ་སྐྱེས་ཀྱང༌།
སྒྲུབ་བརྒྱུད་རིན་པོ་ཆེའི་བསྟན་པ་ལ་ཐེ་ཚོམ་མེད་པའི་དད་པ་བརྟན་པོས་དེའི་རྗེས་
སུ་འཇུག་ཅིང་བརྒྱུད་པ་གཞན་ལ་འགྲམ་ཆུ་མི་ལྡང་བ། བླ་མ་ཡི་དམ་ཆོས་སྐྱོང་
དབྱེར་མེད་པའི་ངེས་པ་བརྟན་པོས་སྒྲུབ་བརྒྱུད་ཀྱི་བརྒྱུད་པ་འཛིན་པའི་དད་པ་དམ་
ཚིག་དང་ལྡན་པ་དག་གིས་བསྙེན་སྒྲུབ་སོགས་ཆེད་དུ་མ་བྱས་ཀྱང་རང་ལ་རང་གིས་

ཇི་ལྟར་བརྒྱུད་པའི་ཚུལ་བརྗོད་པར་བྱ་བ། 283
འགོ་ཞིང་སྲུང་སྐྱོབ་མཛད་ལ། དེ་ལྟ་མིན་པས་ལོ་བརྒྱར་བསྒྲུབས་ཀྱང་ངལ་བ་དོན་
མེད་འབྲས་བུ་མི་འབྱུང་བ་དང༌། སྒྲུབ་པ་པོ་ལ་འདོད་པའི་ལོངས་སྤྱོད་མཁོ་དགུ་སྣ་
ཚོགས་དང༌། ཚེ་དང་བསོད་ནམས་དཔལ་འབྱོར་སྙན་གྲགས་མངའ་ཐང་ལུང་
རྟོགས་ཀྱི་ཡོན་ཏན་ཐམས་ཅད་སྩོལ་ཞིང་མཐར་ཐུག་རྡོ་རྗེ་འཛིན་པའི་ས་ལའང་
ཡུད་ཀྱིས་སྦྱོར་ནུས་པའི་འབྲེལ་པ་ཐོགས་ཆོག་གི་ཆོས་སྲུང་དམ་པ་ཕུལ་དུ་བྱུང་བ་
སྟེ། གྲུབ་དབང་ཀརྨ་པ་ཆེན་པོའི་ཀླད་དོན་ལོ་རྒྱུས་སུ། རྗེས་སུ་འཇུག་པ་ཁྱེད་
རྣམས་ཀྱང་དད་པ་དང་དམ་ཚིག་ལྡན་ཞིང་བརྒྱུད་པ་འཛིན་ན་ཆོས་སྐྱོང་འདི་ཡིས་
ལུས་དང་གྲིབ་མ་བཞིན་དུ་སྟོངས་གྲོགས་བྱེད་པར་འགྱུར་རོ། །མགོན་པོ་འདིའི་
མཚན་ཅི་ཡིན་སྙམ་ན། དཔལ་གྱི་མགོན་པོ་བེར་ནག་ཅན་སྐོར་གསུམ་བྱ་བ་ཡིན།
ཡེ་ཤེས་ཀྱི་མགོན་པོ་བེར་ནག་ཅན་ལེགས་ལྡན་ནག་པོ་དང་གཅིག ལས་ཀྱི་མགོན་
པོ་བེར་ནག་ཅན་སྲས་མཆོག་ནག་པོ་དང་གཉིས། འཇིག་རྟེན་གྱི་མགོན་པོ་བེར་
ནག་ཅན་དྲེགས་བྱེད་ཕོ་མོའི་ཚོགས་ཀྱིས་བསྐོར་བ་བསམ་གྱིས་མི་ཁྱབ་པའི་སྒྲུབ་
ལུགས་ཡོད་པ་ལགས། འོ་སྐོལ་གྱི་ཆོས་སྐྱོང་འདིའི་མཚན་ནི་ལྷོ་བྲག་པའི་མགོན་
པོ་གཅིག་མགྱོགས་ཞེས་ཀྱང་བྱ། ཟངས་དཀར་ལོ་ཙཱ་བའི་ཤ་བ་རྒྱུག་འགྱེལ་ཞེས་
ཀྱང་བྱ། གཉལ་པ་ཉི་མ་འབར་གྱི་ཕོ་རོག་ལྡིང་སྐྱུར་ཞེས་ཀྱང་བྱ། གཉལ་པ་ཇོ་
སྲས་ཀྱི་མྱུར་བ་ཁྲག་སྐྱུག་ཅེས་ཀྱང་བྱ། ཆོས་སྐྱོང་འདི་ནི་མགོན་པོ་སྤྱི་བསྡུས་ཀྱི་
སྒྲུབ་པ་ཡིན། སློབ་དཔོན་ཨརྞ་པའི་མགོན་པོ་སྤྱི་སྒྲུབ་ཅེས་ཀྱང་བྱ། མལ་གྱོ་ལོ་ཙཱ་
བའི་མགོན་པོ་མེའི་སྤུ་གྲི་ཞེས་ཀྱང་བྱ། སློབ་དཔོན་ཉི་མ་འབར་གྱི་གཉལ་གྱི
མགོན་པོ་ཕུང་བྱེད་ཅེས་ཀྱང་བྱ། གཉལ་པ་ཇོ་སྲས་ཀྱི་མགོན་པོ་བེར་ནག་ཅན་ཞེས་
ཀྱང་བྱ། བླ་མ་རས་ཆེན་གྱི་མགོན་པོ་ལྕགས་པར་མ་ཞེས་ཀྱང་བྱ། དོན་དམ་པར་ན
མགོན་པོ་འདིའི་མཚན་ནི་དཔལ་གྱི་མགོན་པོ་བེར་ནག་ཅན་ཞེས་བགྱི་བ་ལགས།

284 ཡེ་ཤེས་མགོན་པོའི་ལོ་རྒྱུས།
མགོན་པོ་འདི་གར་ཐོད་ཐོད་ཀྱི་ཆོས་སྐྱོང་མ་ལགས། རིག་འཛིན་གྱི་ཆོས་སྐྱོང་སྲུང་
མ་ཡིན་པས་འགྲོ་མགོན་རས་པ་ཆེན་པོ་ཡབ་སྲས་ཀྱི་བརྒྱུད་པ་འཛིན་པ་དང་། ཕྱག་
རྒྱ་ཆེན་པོའི་དོན་བསྒོམ་པ་དང༌། ཕྱི་ནང་གི་དམ་ཚིག་ཚུལ་བཞིན་དུ་བསྲུང་བ་དང༌།
བསྙེན་སྒྲུབ་ཆེད་དུ་སྐྱོལ་ཞིང་གཏོར་མཆོད་རྒྱ་ཆེན་པོས་རྒྱུན་དུ་མཉེས་པ་དང༌།
སངས་རྒྱས་ཀྱི་བསྟན་པ་ལ་དགོངས་ཤིང་སེམས་ཅན་གྱི་དོན་ལ་བརྩོན་ན་སྒྲུབ་
ཐབས་རྒྱས་པར་མི་ཤེས་ཀྱང་ཆོས་སྐྱོང་འདིས་བསྒྲུབ་པར་འདུག དེ་རྣམས་དང་མི་
ལྡན་ན་བསྙེན་སྒྲུབ་དཔག་ཏུ་མེད་པ་བྱས་ཀྱང་བདག་གཞན་གཉིས་ཀ་སུན་ཕྱུང་བ་
ལགས་སོ། །ཁྱེད་རྣམས་ཀྱིས་བརྒྱུད་པ་མི་འཛིན་པ་རྣམས་ལ་མ་བསྟན། སྟོངས་
གྲོགས་ཀྱང་མི་བྱེད། བར་ཆད་སྣ་ཚོགས་འབྱུང་ཏ་རེ། ཆོས་སྐྱོང་འདིའི་གནད་ནི་བླ་
མ་རས་ཆེན་གྱི་བརྒྱུད་པ་འཛིན་ཅིང་རྒྱུན་ཆད་མེད་པར་མཆོད་ན་ཕྲིན་ལས་གང་
མཆིས་སྒྲུབ་པར་འགྱུར་རོ། །བླ་མ་ཀརྨ་པ་ཡན་ཆོད་དུ་ས་ཟུར་གསུམ་གྱི་རྩ་བ་ན་
སྒྲུབ་པ་བྱེད་མ་མྱོང་བ་ཡིན་པ་ཤིན་ཏུ་གཉན་ཅིང་སྒྲུབ་ཐག་ཉེ་བར་དགྲ་འདྲེ་གཉིས་
ལ་བྱུང་བས་ཆོག་པ་ཡིན། མི་ནོར་ཐམས་ཅད་བསྲུང་བས་སྲུང་འཁོར་རྣམས་ཀྱི་
མཆོག་ཏུ་གྱུར་པ་ཡང་ཡིན། འཛམ་གླིང་དབང་དུ་བསྡུ་ཞིང་དགོས་འདོད་ཆར་
བཞིན་དུ་ཕབ་པའི་ཕྱིར་ན་ནོར་ལྷའི་མཆོག་ཏུ་གྱུར་པ་ཡང་འདི་ཡིན། ལྷ་འདྲེ་
ཐམས་ཅད་ཟིལ་གྱིས་གནོན་ཅིང་ཕྲིན་ལས་འགྲན་ཟླ་མེད་པར་འགྱུར་རོ། །ཞེས་
དང༌། གསང་བ་ནག་པོའི་གྲི་གུག་བརྩེགས་པའི་རྒྱུད་ཀྱི་མཚམས་སྦྱོར་དུ། མིང་
ཡོངས་སུ་གྲགས་པ་ཀརྨ་པའི་བརྒྱུད་པ་འཛིན་ཚད་རྣམས་ཀྱི་ལས་རབ་འབྱམས་
རྒྱ་མཚོ་ཆོས་སྐྱོང་འདི་རྣམས་ཀྱིས་བསྒྲུབས་པ་ཡིན་པའི་ཕྱིར་ན། དམ་ཚིག་བསྲུང་
ཞིང་གཏོར་མ་རི་ལྟར་སྤུངས་ལ་བརྒྱུད་ནས་བརྒྱུད་དུ་ཤོད་ཅིག སྒྲུབས་ཤིག
མཆོད་ཅིག མ་མགོན་ཐམས་ཅད་ལ་དུས་གསུམ་དུས་མེད་དུ་བསྟོད་བསྐུལ་མཛོད་

ཇི་ལྟར་བརྒྱུད་པའི་ཚུལ་བརྗོད་པར་བྱ་བ། 285
ཅིག ལུང་ཐོབ་ནས་ལུང་གོང་འོག་ཐམས་ཅད་གཅིག་ཏུ་བསྒྲིགས་ཤིང་བལྟས་པས་
ཆོག་པ་ཡིན་པ་ལས། གང་ཟག་གིས་ཚིག་གིས་རེ་དང་བཤད་པ་ཤུད་མི་དགོས་
ཡང་ན་ཟློག་པའི་ལུང་ཙམ་གྱིས་ཆོག་པ་ཡིན། མིང་ཡོངས་སུ་གྲགས་པ་ཀརྨ་པའི་
བརྒྱུད་པ་མི་འཛིན་ཅིང་བྱིན་རླབས་མ་ཞུགས་ན་ལོ་བརྒྱར་བསྒྲུབས་ཀྱང་འགྲུབ་
ཅིང་ཕྲིན་ལས་བསྒྲུབ་པར་ག་ལ་འགྱུར། བཀའ་བརྒྱུད་རྒྱལ་ས་ཟིན་ཅིང་ཚོགས་
དང་གཏོར་མས་རྒྱུན་ཆད་མེད་པར་མཆོད་ན། མ་བསྒྲུབས་ཀྱང་ཕྲིན་ལས་རྣམ་བཞི་
འཛམ་གླིང་ཁྱབ་པར་འགྲུབ་པར་འགྱུར་རོ། །ཞེས་དང༌། མ་མགོན་གྱི་རྒྱུད་དང་
གདམས་ངག་བྲིས་པ་དང་སྐུ་གསུང་ཐུགས་ཀྱི་རྟེན་རྣམས་འཆང་ཞིང་རབ་ཏུ་གནས་
པ་བྱས་ནས་ཚོགས་དང་གཏོར་མས་མཆོད་ཅིང་མགོན་པོ་ཡབ་ཡུམ་བདག་སྒོམ་དུ་
བྱས་ནས་མགོན་པོ་ཡེ་ཤེས་སེམས་དཔའ་རྒྱུན་ཆད་མེད་པར་བསྟིམ་ཞིང་བསྙེན་པ་
ནུས་ཚད་དུ་བྱས་ན་མཐུ་སྟོབས་མ་མགོན་འཁོར་བཅས་དང་མཉམ་ཞིང༌། མིང་
ཐོས་པ་ཙམ་གྱིས་ཀྱང་ཐམས་ཅད་སྐྲག་ཅིང་འཛམ་གླིང་ཟིལ་གྱིས་གནོན་པར་
འགྱུར་རོ། །བརྒྱུད་པ་འཛིན་ཚད་ཐམས་ཅད་ལ་སྟོན་ཅིང་ཁྱབ་ཏུ་ཆུག ནག་ཉེར་
ནག་པོ་ཁ་འཐམ་ཁྱི་རེའུ་ཐུག་བཙུན་ཆུང་དམངས་སྔོན་གྱི་ངག་རྒྱུད་བློ་གྲོས་སེང་གེ་
རྒྱ་ཐུང་མཁོན་ཐུང་གི་ལུགས་བཞིན་དུ་གང་དང་གང་གིས་ཀྱང་ཤད་དང་ཚིག་ཙམ་
ཡང་འབྲི་བསྣན་མ་བྱེད། གང་ཟག་གི་ཚིག་དེའི་ལྷད་བར་དུ་མ་གཞུག གལ་ཏེ་དེ་
ལྟར་དུ་རང་དྲན་དང་རང་བཟོ་བྱས་ན་དམ་ཅན་རྒྱ་མཚོ་ཁྲོས་ནས་ཡུལ་ཁམས་ཙམ་
དུའང་མི་དགེ་བ་སྣ་ཚོགས་འབྱུང་ཞིང་། མ་མོའི་དལ་ཡམས་སྣ་<འདི་ནི་གྲུབ་ཆེན་
ཀརྨ་ཉིད་ཀྱི་མཆེད་ཡ་མཆོད་ཆེན་གཙུག་ཏོར་སྐྱབས་ཀྱི་སྲས་སྐུ་གཞོན་ནུ་ནས་རབ་ཏུ་བྱུང་གསང་
ཕུར་སློབ་གཉེར་མཛད་པས་མཁས་པ་ཆེན་པོར་གྱུར། བསྟན་བཅོས་ཀྱང་པུ་ཏི་བདུན་ཙམ་མཛད་
པར་རྗེ་མར་རྔོག་གི་བཞེད་པ་ལ་ཕྱོགས་སྔ་ཅུང་ཟད་དང་། རང་ལུགས་ཀྱི་གྲུབ་མཐའ་གཞན་དང་

286 ཡེ་ཤེས་མགོན་པོའི་ལོ་རྒྱུས།
མཐུན་པ་ཡོད་པས་གྲུབ་ཆེན་རིན་པོ་ཆེ་ཐུགས་མ་མཉེས་ནས་དྲག་ཏུ་བཀྱོན་ཞིང་རྩོམ་པའི་པོ་ཏི་
ཀུན་ཀྱང་མེར་བསྲེག བཀའ་འབུམ་རྣམས་སུའང་ནག་ཉེར་ནག་པོ་ཁ་འཐམ་བློ་གྲོས་སེང་གེའི་
ངན་རྒྱུད་ཅེས་བཀྱོན་པ་ཤ་སྟག་ཡོད། ཕྱིས་ཞེ་ནས་བཤགས་པ་ཕུལ་བས་རྗེས་སུ་བཟུང་བྱིན་གྱིས་
བརླབས་པས་སྒྲུབ་བརྒྱུད་ཀྱི་བསྟན་འཛིན་དུ་གྱུར། དཔལ་འོག་མིན་ཀརྨའི་གདན་སའང་འཛིན་
པ་འཇམ་དབྱངས་བློ་གྲོས་སེང་གེ་ཞེས་བྱ་བ་དེའོ། །མཆན།> ཚོགས་འབྱུང་བ་ཐམས་ཅད་
ཀུན་གྱིས་ཤེས་པར་མཛོད་ཅིག མགོན་པོ་བེར་ནག་ཅན་མ་མགོན་གྱི་གདམས་
ངག་གིས་འཛམ་གླིང་ཁྱབ་ན་ཡང་རྒྱུད་ལུང་མན་ངག་གི་དགོངས་པ་གཅིག་ཏུ་
བསྡུས་པ་འདི་འདྲ་སྔོན་ཆད་མེད་པའི་ཕྱིར་ན་མ་མགོན་ཤེས་ཤིང་གྲུབ་ལ་མཐུ་
དབང་དངོས་གྲུབ་ཐོབ་པ་གཅིག་ཀྱང་མེད་པ་རིགས་ལྡན་ཀུན་གྱིས་ཤེས་པར་
མཛོད། མ་མགོན་འཁོར་བཅས་འདི་རྣམས་བརྒྱུད་པ་འཛིན་ཅིང་གྲུབ་རྟགས་མ་
ཐོན་གྱི་བར་དུ་ཐམས་ཅད་ཀྱིས་བསྒྲུབ་ཅིང་མཆོད་ན། འཛམ་བུའི་གླིང་པ་ལ་དབང་
བསྒྱུར་ཅིང་ཟིལ་གྱིས་གནོན་པ་ཡིན་པས་ཀུན་གྱིས་ཤེས་པར་གྱིས་ལ་རྟགས་ཐོན་
པར་གྱིས། ཡིག་རོའི་ཚོགས་གཞན་གྱིས་ཅི་ཞིག་བྱ། བཀྲ་ཤིས་དཔལ་འབར་ཕྲིན་
ལས་རྒྱ་མཚོ་རབ་འབར། རྒྱས་འབར། དྲག་འབར། དམ་ཅན་རྒྱ་མཚོ་དུས་གསུམ་
བསྟན་པ་བསྲུང་འབར་ཁམས་གསུམ་རྒྱན་མཆོག་རྒྱལ་བ་ཉིད་དུ་ཤོག ཅེས་བཀའ་
སྩལ་པ་དག་སྙིང་པོའི་དོན་དུ་ངེས་པར་བྱའོ། །
དེ་ཡང་དཔལ་ཡེ་ཤེས་ཀྱི་མགོན་པོ་བེར་ནག་པོ་ཅན་གྱི་ལོ་རྒྱུས་ངེས་པའི་དོན་
མཆོག་ཏུ་གྱུར་པ་ནི་རྒྱལ་དང་རྒྱལ་སྲས་འཕགས་ཆེན་གྱི་སྤྱོད་ཡུལ་ལས་གཞན་
པའི་ཡུལ་མ་ཡིན་ལ། ཚུར་མཐོང་གི་སྣང་ཚུལ་ལས་བརྩམས་པའི་ཟབ་ཅིང་རྟོགས་
དཀའ་བ་ཅུང་ཟད་བརྗོད་པ་ཡང་གཉིས་འཛིན་གྱི་མདུད་པས་དམ་དུ་བཅིངས་ཤིང་
རང་གཞན་སྡེ་རིས་ཆགས་སྡང་གིས་ཡིད་དཀྲུགས་པ་བློང་བློང་པོར་གྱུར་པ་དག་གི་

མཇུག་དོན་སྨོན་ཚིག 287
མིག་དང་རྣ་བར་མི་འགྱུར་མོད། སྒྲུབ་བརྒྱུད་ཀྱི་རྗེས་སུ་སློབ་པའི་གང་ཟག་ལས་
དང་པོ་པས་བློའི་འཇུག་པ་ཉེ་བར་འཇུག་པས། འདི་ཚུལ་ཇི་ལྟ་བུའོ་སྙམ་པ་དག་ལ་
ཅུང་ཟད་ཕན་པར་འགྱུར་རོ་སྙམ་པའི་བློས། རྒྱུད་དང་བླ་མའི་མན་ངག་རང་གིས་
མཐོང་ཐོས་རྟོགས་པར་གྱུར་པ་ཉུང་ཟད་གང་མཆིས་པ་རྣམས་འདིར་བཀོད་ཅིང༌།
གཞན་ཡང་སྔར་སྔགས་གྲྭ་རིག་འཛིན་མཁའ་སྤྱོད་གླིང་གི་སློབ་དཔོན་སྐྱེས་སྦྱངས་
ཀྱི་བློ་གྲོས་དང་ལྡན་པ་དཔལ་ཁང་སྐུ་སྐྱེ་’ཀརྨ་གཞན་ཕན་མཁས་མཆོག་དབང་
པོས་མ་མགོན་འཁོར་ལྔའི་ལོ་རྒྱུས་རྒྱས་པར་བགྱིས་འདུག་པའང་ལེགས་པར་
བཤད་པའི་རྣམ་གྲངས་བླང་བའི་འོས་སུ་སྣང་བ་ལས་དེར་ས་བོན་ཙམ་ལས་ཧ་ཅང་
མི་གསལ་བ་རྣམས་འདིར་ཅུང་ཟད་སྤྲོས་ཏེ་བརྗོད་པ་ཡང་ཡིན་ནོ།། །།
མཆོག་གི་སྤྱོད་ཡུལ་རྒྱ་མཚོ་ཚུར་མཐོང་བློ་ཡི་ར་བ་ལས་བརྒལ་བ། །
ངོ་མཚར་ཤེས་བྱའི་སྣང་བརྙན་ཚོན་བརྒྱ་རྣམ་པར་བཀྲ་བའི་རི་མོ་ནི། །
དག་པའི་ཡིད་ཀྱི་མེ་ལོང་བདར་ཤེལ་གཙང་མར་མ་ལུས་ཇི་བཞིན་དུ། །
འཆར་བའི་ལེགས་བྱས་དཔྱིད་དུ་དར་དེ་ཐུན་མོང་མ་གྱུར་ནོར་བུའི་མཆོག །
གང་དེ་སྐལ་བཟང་མིག་སྨན་བཟང་པོས་རབ་ཏུ་དག་བྱས་སྒྲན་པོའི་མིག །
གསལ་བས་གསལ་བ་མཐོང་དེ་བྱེད་པོས་བྱས་པ་མིན་ཀྱང་བསོད་ནམས་ཀྱིས། །
ཚངས་པས་ཚངས་པར་བྱིན་པའང་རྒྱལ་མཆོག་ཀརྨ་པ་ཞབས་དགུ་པ་གང༌། །
མོས་པའི་རྒྱལ་མཚན་རྩེ་མོར་མི་ཕྱེད་རྩེ་གཅིག་མཆོད་པའི་མཐུ་ལས་སོ། །
བླ་མའི་ནང་ནས་བླ་མའི་མཆོག་གྱུར་སངས་རྒྱས་ཀརྨ་པ། །
ཡི་དམ་ནང་ནས་ཡི་དམ་ཕུལ་བྱུང་རྡོ་རྗེ་རྣལ་འབྱོར་མ། །
༡ ཀརྨ་པའི་བཀའ་སྲུང་ཆོས་སྐྱོང་རྣམས་ཀྱི་ལོ་རྒྱུས་སུ་<ཀརྨ་མཁས་མཆོག་གཞན་ཕན་དབང་པོ་>ཞེས་གསལ།

288 ཡེ་ཤེས་མགོན་པོའི་ལོ་རྒྱུས།
ཆོས་སྐྱོང་ནང་ནས་ཆོས་སྐྱོང་འགྲན་བྲལ་མ་མགོན་ལྕམ་དྲལ་ཏེ། །
བསོད་ནམས་ནང་ནས་བསོད་ནམས་རྨད་བྱུང་ཁོ་བོས་ཐོབ་པ་སྙམ། །
ཡ་མཚན་གཏམ་གྱི་རྒྱལ་རྔ་འཁོར་ལོས་སྒྱུར་བའི་དཔལ་ལས་ཆེར་གྲགས་འདི། །
ཆོས་དབྱིངས་རྒྱས་འགེངས་མཆོད་སྤྲིན་དུ་གྱུར་སྐྱབས་གནས་མཆོག་རྣམས་དགྱེས་
པ་དང༌། །སྐལ་བཟང་རྣ་བའི་རྒྱན་གྱུར་སྐལ་མེད་ལོག་རྟོག་མི་སྙིང་སྐད་ཅིག་གིས། །
ས་ལ་འཕྲུལ་བྱེད་རྡོ་རྗེའི་ཐོག་གཟེར་གློག་གི་མེ་ཕྲེང་ཉིད་གྱུར་ཅིག །
ཕྱི་དུས་ང་རྒྱལ་སྙིང་གི་ཤུན་པར་མི་ཆུད་ཅིང༌། །
རང་མཐོང་རི་རབ་ལས་ཆེ་ཕྲག་དོག་དུག་རྒྱས་འགས། །
སྣང་ཤས་དབང་གིས་རྩོམ་མཐར་བཟོད་གསོལ་ཚིག་སྦྱར་མོད། །
ཀུན་སློང་ངན་ཕྱིར་ཉེས་པ་ལས་ཆེས་ཉེས་པར་གྱུར། །
འདིར་ནི་ཆོས་ཀུན་གཟོད་ནས་དག་ཅིང་སྣང་ཙམ་དུ། །
ཡིན་ལུགས་བརྗོད་པས་བཟོད་གསོལ་དགོས་པའི་གནས་མེད་ཅིང་། །
ཉེས་ཚོགས་གློ་བུར་གཤིས་མི་གནས་པས་བཤགས་བྱ་བྲལ། །
དགེ་བ་གཤིས་ལ་གདོད་ནས་བཞུགས་ཕྱིར་བསྔོ་དགོས་པས། །
ཇི་བཞིན་དབྱངས་ཀྱིས་བསྙད་པའི་དགེ་བ་ཡང་། །
རྒྱལ་དང་རྒྱལ་སྲས་རྒྱ་མཚོའི་སྨོན་ལམ་བཞིན། །
བདག་སོགས་མཁའ་མཉམ་འགྲོ་བས་ལེགས་འགྲུབ་སྟེ། །
རྡོ་རྗེ་བེར་ཅན་ལྕམ་དྲལ་གོ་འཕང་ཤོག །

མཇུག་དོན་སྨོན་ཚིག 289
དེ་ལྟར་ཁྱད་པར་འཕགས་པའི་གནས་ཀུན་གྱི་ཐུན་མོང་མ་ཡིན་པའི་མཆོག་གསང་
གསལ་བར་བསྒྲགས་པ་ངོ་མཚར་རྒྱ་མཚོའི་སྤྲིན་གྱི་རྔ་བོ་ཆེ་ཞེས་བྱ་བ་འདི་ནི།
རྒྱལ་བའི་ཕྲིན་ལས་རྨད་དུ་བྱུང་བའི་རྣམ་འཕྲུལ། ཀྭན་ཏིང་ཏཱ་ཡི་སི་ཏུ་ཆོས་ཀྱི་རྒྱལ་
མཚན་ཕྱི་མས་སྩལ་པ་ངོ་མཚར་གསར་པའི་གཏམ་སྙན་ཞེས་གྲགས་པ་འདི་ཉིད་
རང་ཅག་ཀརྨ་པའི་བརྒྱུད་འཛིན་རྗེ་བཙུན་ནག་པོ་ཆེན་པོའི་རྣལ་འབྱོར་པ་རྣམས་ཀྱི
རྟོགས་བྱ་གལ་པོ་ཆེར་མཐོང་ནས་ཡིག་ཆའི་རྒྱུན་སྤེལ་བ་དང་ལྷན་ཅིག་དབུ་ཞབས་
རྣམས་སུ་མཆོད་པར་བརྗོད་པ་སོགས་ཀྱིས་ཅུང་ཟད་བརྒྱན་ཏེ་འདུ་བགྱིད་པ་པོ་
སངས་རྒྱས་ཀརྨའི་མཚན་གྱི་དབང་བསྐུར་ཐོབ་པའི་སྐལ་བཟང་ཅན། དཔལ་ལྡན་
མགོན་པོ་དཀོན་མཆོག་ཀུན་འདུས་སུ་འཛིན་པའི་འདུ་གསུམ་པ། དཔལ་རང་བྱུང་
བདེ་ཆེན་ཡེ་ཤེས་ལྷན་ཅིག་སྐྱེས་པའི་རྡོ་རྗེའམ། འཛམ་གླིང་ཆུང་ངུའི་ས་འདིར་
མཁའ་ཁྱབ་རྡོ་རྗེར་གྲགས་པས་མཚུར་མདོ་བོ་ལུང་གི་ཕོ་བྲང་ཆེན་པོར་རབ་བྱུང་
བཅོ་ལྔ་པའི་ཡོངས་འཛིན་གྱི་ལོར་བཀའ་བརྒྱུད་བསྟན་པ་མཛེས་པའི་རྒྱན་དུ་སྦྱར་
བའོ། །བཀྲ་ཤིས་དཔལ་འབར་འཛམ་གླིང་རྒྱན་དུ་འབར་གྱུར་ཅིག། །།

: